recursal/SuperWikiNEXT-32B huggingface dataset:
**Kuusamojärvi** on Pistojoen reittiin kuuluva järvi Kuusamon Koillismaalla. Järven pinta-ala on 51 neliökilometriä, pituus noin 25 kilometriä ja pinta 257 metriä merenpinnan yläpuolella. Kuusamojärvi laskee Muojärveen.

Maantietoa
----------

Järven pinta-ala on 4 700 hehtaaria eli 47 neliökilometriä. Se on 24,1 kilometriä pitkä ja 6,1 kilometriä leveä. Järvi on luodattu ja siitä on julkaistu syvyyskartat. Sen tilavuus on 162 miljoonaa kuutiometriä eli 0,16 kuutiokilometriä. Järven keskisyvyys on 3,4 metriä ja suurin syvyys 17,7 metriä. 

Järvessä on laskettu olevan 66 saarta. Niiden yhteispinta-ala on 447 hehtaaria, mikä on noin 8,6 prosenttia järven kokonaispinta-alasta. Saarista yksi on yli neliökilometrin kokoinen, 21 yli hehtaarin kokoisia, 41 yli aarin kokoisia ja loput kolme alle aarin kokoisia.

Järven rantaviivan pituus on 196 kilometriä, josta saarten rantaviivan yhteispituus on 53 kilometriä.

Vesistösuhteet
--------------

Järvi kuuluu Vienan Kemijoen vesistöön (vesistöaluetunnus 74) Kuusamojärven alueeseen (74.03) Kuusamojärven lähialueella (74.031).

Järveen laskee lännestä Säynäjäperään Säynäjoki, joka on Säynäjäjoen valuma-alueen (74.033) laskujoki. Sen lounaisrantaan laskee Vanttajajoki ja Vääräjoki, jotka ovat Niskajoen–Vääräjoen valuma-alueen (74.032) jokia. Lisäksi Kolvanginjoki tuo Kolvangin valuma-alueen (74.08) reitin vedet ja Matkajoki Oivanginjärven valuma-alueen (74.04) reitin vedet Kuusamojärveen. Järvi on samalla vedenpinnan tasolla Muojärven kanssa.

Lähteet
-------

* Facta 2001 s. 386

### Viitteet

1. 1 2 3 4 5  Kuusamojärvi, Kuusamo (sijainti maastokartalla) *Karttapaikka*. Helsinki:  Maanmittauslaitos. Viitattu 11.10.2019.
2. 1 2 3 4 5 6 7 8 9  Ympäristö- ja paikkatietopalvelu Syke (edellyttää rekisteröitymisen) Helsinki:  Suomen Ympäristökeskus. Viitattu 24.5.2017.
3. ↑  Kuusamojärvi, Kuusamo (sijainti ilmavalokuvassa) *Karttapaikka*. Helsinki:  Maanmittauslaitos. Viitattu 11.10.2019.
4. ↑  Kuusamojärvi (74.031.1.001) *Järviwiki*. Suomen ympäristökeskus. Viitattu 24.5.2017.
**Niitty** on pienehkö kauppakeskus Espoon Niittykummussa Merituulentien varrella. Se rakennettiin vuonna 2016 ja avattiin kesällä 2017. Kauppakeskuksen pinta-ala on noin 6 500 kerrosneliömetriä. Sen nimeksi valittiin Niitty lokakuussa 2016. Niityn yhteydessä on Niittykummun metroasema sekä Espoon korkein asuintornitalo Niittyhuippu.
Niityssä toimivat muun muassa päivittäistavarakaupat K-Supermarket ja S-market, Alko, hammaslääkäriasema, muutama kahvila ja ravintola sekä pari parturi-kampaamoa.

Niityn pysäköintilaitos on ollut kuitenkin monelle este kauppakeskuksessa asioimiselle. Tunnin ilmainen pysäköintiaika on koettu kohtuuttoman hankalaksi. Ongelmaa on yritetty korjata ohjeistusta muuttamalla, mutta aiheettomia pysäköintivalvontamaksuja jaetaan edelleen.

Lähteet
-------

1. 1 2 3 4 5 6  Kauppakeskukset (pdf) *Suomen Kauppakeskusyhdistys ry*.  2021. Viitattu 22.7.2021.
2. ↑  Kauppakeskus sai nimekseen Niitty *Espoon kaupunki*.  19.10.2016. Viitattu 20.11.2017.
3. ↑  Syö, juo, asu ja matkusta *Espoon kaupunki*.  1.3.2016. Viitattu 20.11.2017.
4. ↑  Korkman, Seppo: Kauppakeskuksen parkkisysteemi sapettaa Espoossa – "Tiedettävä etukäteen, kauanko kestää" *Länsiväylä*.  9.12.2017. Viitattu 4.5.2019.

Aiheesta muualla
----------------

* Niityn verkkosivut
**Zolani Tete** (s. 8. maaliskuuta 1988) on eteläafrikkalainen nyrkkeilijä ja hallitseva kääpiösarjan WBO-liiton mestari painoluokassaan. Aiemmin urallaan Tete on ollut myös IBF-liiton ylemmän kärpässarjan maailmanmestari.

Amatööriura
-----------

Amatööriurallaan Tete otteli yli 400 ottelua joista hän hävisi vain kolme.

Ammattinyrkkeilyura
-------------------

Vuonna 2006 ammattinyrkkeilyuransa aloittanut Tete voitti uransa ensimmäiset 13 ottelua ja pääsi otteluun silloista IBF-liiton kärpässarjan maailmanmestari Moruti Mthalanea vastaan mutta hävisi teknisellä tyrmäyksellä viidennessä erässä.

Hävittyään Mthalanelle Tete siirtyi ylempään kärpässarjaan. Ylemmässä kärpässarjassa Tete kärsi tappion Juan Alberto Rosasille enemmistöpäätöksellä. Tete kärsi ylemmässä kärpässarjassa toisen tappionsa Roberto Sosalle hajaäänituomiolla. Tete kohosi väliaikaiseksi IBF-liiton kääpiösarjan mestariksi voittamalla Jose Santos Gonzalezin teknisellä tyrmäyksellä kymmenennessä erässä. Itse ottelu oli likainen ja Tete oli tulla diskatuksi ennen voittoaan. Molemmat nyrkkeilijät myös kävivät kanveesissa ottelun aikana. Tete puolusti IBF-liiton mestaruutta kerran Victor Ruizia vastaan ennen luopumistaan IBF-liiton mestaruudesta. 

Vuonna 2016 Tete siirtyi kääpiösarjaan. Kolmannessa kääpiösarjassa käymässään ottelussa Tete kohosi WBO-liiton mestariksi voittamalla Arthur Villanuevan yksimielisesti kaikin tuomariäänin. Tete otteli Villeneuvaa vastaan edellisen mestari Marlon Tapalesin jouduttua luopumaan mestaruudesta painoluokkaan liian painavana. Tämän jälkeen Tete on puolustanut mestaruuttaan kerran Siboniso Gonyaa vastaan tyrmäten vastustajansa 11 sekunnissa.

Lähteet
-------

1. ↑
2. ↑
3. ↑
4. ↑
5. ↑
6. ↑

  


|  |  |  |
| --- | --- | --- |
| Edeltäjä:**Daiki Kameda** | **IBF-liiton ylemmän kärpässarjan maailmanmestari**18. heinäkuuta 2014 – marraskuu 2015 | Seuraaja:**Mcjoe Arroyo** |

|  |  |
| --- | --- |
| Edeltäjä:**Marlon Tapales** | **WBO-liiton kääpiösarjan maailmanmestari**27. huhtikuuta 2017 – hallitseva

 |
*Tämä artikkeli kertoo Britannian kuninkaallisen laivaston Alfred-luokan linjalaivasta. Muita merkityksiä on täsmennyssivulla.*

**HMS Alfred** oli Britannian kuninkaallisen laivaston vuonna 1778 vesillelaskettu Alfred-luokan 74-tykkinen kolmannen luokan linjalaiva.

Valmistus
---------

*Pääartikkeli: Alfred-luokka*
Alus tilattiin 13. elokuuta 1772 Chathamin telakalta, missä köli laskettiin marraskuussa. Alus laskettiin vesille 22. lokakuuta 1778 ja valmistui tammikuussa 1779. Aluksen valmistuskustannukset olivat 39 170 puntaa 14 shillinkiä ja 2 dimeä, mikä sisälsi varustamisen.

Palvelus
--------

Alus otettiin palvelukseen lokakuussa 1778 päällikkönään William Bayne, joka sai surmansa 9. huhtikuuta 1782.

Alus siirrettiin reserviin marraskuussa 1812 ja se romutettiin toukokuussa 1814 Portsmouthissa.

Lähteet
-------

* Winfield, Rif: *British Warships in the Age of Sail 1714–1792 – Design, Construction and Fates*. Minnesota: Seaforth Publishing, 2007. ISBN 978-1-84415-700-6. (englanniksi)

### Viitteet

1. 1 2 3  Winfield 2007 s. 76

*Alfred*-luokan linjalaivat

|  |
| --- |
| *HMS Alexander* – *HMS Alfred* – *HMS Warrior* – *HMS Montague* – *HMS Edgar* |
| Edeltäjä: Culloden-luokka *– Seuraaja: Carnatic-luokka* |
*Tämä artikkeli kertoo Britannian kuninkaallisen laivaston Alfred-luokan linjalaivasta. Muita merkityksiä on täsmennyssivulla.*

**HMS Alexander** oli Britannian kuninkaallisen laivaston vuonna 1778 vesillelaskettu Alfred-luokan 74-tykkinen kolmannen luokan linjalaiva.

Valmistus
---------

*Pääartikkeli: Alfred-luokka*
Alus tilattiin 21. heinäkuuta 1773 Deptfordin telakalta, missä köli laskettiin 6. huhtikuuta 1774. Alus laskettiin vesille 8. lokakuuta 1778 ja valmistui 6. joulukuuta. Aluksen valmistuskustannukset olivat 38 895 puntaa 18 shillinkiä ja 3 dimeä sisältäen varustamisen.

Palvelus
--------

Alus otettiin palvelukseen lokakuussa 1778 päällikkönään Richard Kempenfelt. Alus valtasi 12. maaliskuuta 1779 yhdessä *HMS Courageux'n* kanssa 40-tykkisen kaapparin *Le Monsieurin*.

Vuonna 1794 alus suojasi *HMS Canadan* kanssa saattueen Espanjaan*. Paluumatkalla alukset kohtasivat 6. marraskuuta Ranskan laivaston Joseph-Marie Niellyn viiden 74-tykkisen linjalaivan osaston.* Alexander *vallattiin* Canadan *kyetessä pakenemaan. Aluksella sai taistelussa surmansa ja haavoittui 40 miehistönjäsentä.*

Vallattu alus siirrettiin Brestiin, jossa se liitettiin Ranskan laivastoon nimellä *L'Alexandre*. Britannian kuninkaallinen laivasto valtasi aluksen takaisin Groix'n taistelussa 23. kesäkuuta 1795.

Alus osallistui 1798 Aboukirin taisteluun päällikkönään Alexander Ball. Alus osallistui Egyptin alueen sotatoimiin 8. maaliskuuta alkaen aina 2. syyskuuta 1801 saakka. Alus poistettiin palveluksesta 1803 Plymouthissa ja se romutettiin 1819.

Lähteet
-------

* Winfield, Rif: *British Warships in the Age of Sail 1714-1792 - Design, Construction and Fates*. Minnesota: Seaforth Publishing, 2007. ISBN 978-1-84415-700-6. (englanniksi)

### Viitteet

1. 1 2  Winfield 2007 s.76
2. 1 2 3  Winfield 2007 s.77

*Alfred*-luokan linjalaivat

|  |
| --- |
| *HMS Alexander* – *HMS Alfred* – *HMS Warrior* – *HMS Montague* – *HMS Edgar* |
| Edeltäjä: Culloden-luokka *– Seuraaja: Carnatic-luokka* |
Rivnen ydinvoimalan sijainti Ukrainan kartalla. Ydinvoimala sijaitsee Ukrainan Rivnen alueella Varaškin kaupungin koillislaidalla.  
Rivnen ydinvoimalan sijainti Ukrainan kartalla. Ydinvoimala sijaitsee Ukrainan Rivnen alueella Varaškin kaupungin koillislaidalla.Rivnen ydinvoimalaRivnen ydinvoimalan sijainti Varašissa, Rivnen alueen ja Volynian alueen rajalla, Ukrainan luoteisosassa.
**Rivnen ydinvoimalaitos** (ukr. Рівненьська АЕС, *Rivnenska AES*) on Ukrainan Rivnen alueen länsirajalla kulkevan, pienen Styrjoen äärellä, aivan Varašin kaupungin koillispuolella sijaitseva ydinvoimalaitos. Voimalaitos kantaa aluekeskuksen nimeä, vaikka Rivnen kaupunkiin on linnuntietä noin 82 kilometrin matka. Voimalaitoksen omistaa ja sen toiminnasta vastaa Ukrainan valtion Energoatom-yhtiö (ukr. Енергоа́том). 

Voimalassa oli vuoden 2014 huhtikuussa toiminnassa neljä venäläisvalmisteista, painevesityyppistä reaktoriyksikköä. Ensimmäiset kaksi VVER-440-tyyppistä yksikköä kytkettiin tuotantokäyttöön vuosina 1980 ja 1981, ja kolmosyksikkö, suurempitehoinen VVER-1000 vuonna 1986. Nelosyksikön rakentaminen keskeytettiin vuonna 1990, mutta rakentamista jatkettiin vuonna 1993. Lokakuussa 2004 neljäs, VVER-1000 -tyyppinen voimalayksikkö otettiin tuotantoon. Yksiköiden nettosähkötehot ovat valmistumisjärjestyksessä 420 MW, 415 MW, 1000 MW ja 1000 MW. Koko Rivnen ydinvoimalaitoksen teho on siis 2835 megawattia.

Koska Rivnen ydinvoimalaitos ei sijaitse suuren ja kylmän vesistön äärellä, lauhdevoimalan turbiinin läpi ajetun ja paineistetun höyryn jäähdytys (tiivistys vedeksi) pitää ratkaista muuten. Siksi kuhunkin reaktoriyksikköön liittyy 1-2 lauhdutustornia.

Kansainvälisen ydinenergiajärjestö IAEA:n mukaan Ukrainan neljällä ydinvoimalaitoksella tuotettiin vuonna 2013 noin 78 000 GWh sähköä, joka oli 43,6 prosenttia Ukrainan sähköntuotannosta tuona vuonna.

* Rivnen ydinvoimala.Rivnen ydinvoimala.
* Voimalan uusin, vuonna 2006 tuotantokäyttöön otettu  4. yksikkö. Voimalan uusin, vuonna 2006 tuotantokäyttöön otettu 4. yksikkö.
* Voimalan jäähdytystorneja.Voimalan jäähdytystorneja.
* Rivnen ydinvoimala ja sen jäähdytystornit.Rivnen ydinvoimala ja sen jäähdytystornit.

  
 Hmelnytskyi
Rivne
Etelä-Ukraina
Tšernobyl
 ZaporižžjaUkrainan ydinvoimaloiden sijainti (katso)  
 Toiminnassa oleva voimala  
 *Suljettu voimala*

Katso myös
----------

* Ukrainan ydinvoima

Lähteet
-------

1. 1 2 3  Kansainvälinen atomienergiajärjestö IAEA (YK:n erityisjärjestö): The Power Reactor Information System (PRIS): Ukraine (IAEA:n ydinvoimalarekisterin yhteenveto Ukrainan ydinvoimaloista ja niiden reaktoreista)  2013 tilanne. IAEA, iaea.org. Viitattu 4.4.2014. (englanniksi)
2. 1 2  Rivne NPP (Rivnen ydinvoimalaitoksen sivu tuotantoyhtiön sivustolla) atom.gov.ua. Viitattu 4.4.2014. (englanniksi)

Aiheesta muualla
----------------

* Kuvia tai muita tiedostoja aiheesta **Rivnen ydinvoimalaitos** Wikimedia Commonsissa

* RAES, Rivnenska atomna elektostantsija (Rivnen ydinvoimalan kotisivut) (Arkistoitu – Internet Archive) (ukrainaksi) (venäjäksi) (rnpp.rv.ua)
* Säteilyturvakeskus: Lähialueiden ydinvoimalaitokset
**Zohra Begum Kazi** (bengaliksi জোহরা বেগম কাজী, *Jōhra Bēgam Kajī*; 12. lokakuuta 1912 – 7. marraskuuta 2007) oli bangladeshilainen lääkäri. Hänet tunnettiin esimerkiksi ensimmäisenä bengalilaisena naislääkärinä. Uransa johdosta hän sai useita tunnustuksia valtiolta.

Elämäkerta
----------

Zohra Begum Kazi syntyi nykyisessä Rajnangaonissa Intiassa ja tuolloisessa Brittiläisessä Intiassa 12. lokakuuta 1912. Hänen sukunsa oli kotoisin Bengalista. Bengalin kielen lisäksi hän puhui hindiä, urdua ja arabiaa. Valmistuttuaan toisen asteen opinnoistaan hän pääsi opiskelemaan Aligarhin yliopistolle. Menestyttyään opinnoissaan hän sai palkintona ensimmäisenä musliminaisena yliopiston apurahan jatko-opiskeluihin. Vuonna 1935 hän valmistui lääketieteen opinnoista Lady Hardinge Medical Collegesta. College oli ensimmäinen naisten lääketieteellinen college Aasiassa. Myös hänen siskostaan Shirin Kazista tuli lääkäri.

Kazi aloitti uransa lääkärinä gynekologina Sebashramilla. Sebashram oli Mahatma Gandhin perustama hyväntekeväisyysjärjestö, joka tarjosi terveydenhoidon palveluja Intian köyhille. Myöhemmin hän työskenteli sairaaloilla eri puolilla silloista Brittiläistä Intiaa. Intian jaon yhteydessä vuonna 1947 hän muutti uuteen Itä-Pakistaniin ja meni naimisiin Razuuddin Bhuiyanin kanssa. Vuonna 1949 hän sai työtarjouksen Dhaka Medical Collegelta. Hän oli tuolloin laitoksen ainut bengalilainen muslimilääkäri. Sittemmin hän oli perustamassa sen obstetriikan ja gyneologian laitosta. Myöhemmin hänestä tuli gyneologian laitoksen johtaja. Pakistanissa hänelle myönnettiin tunnustuksena työstään terveydenhuollon hyväksi siviiliansiomerkki Tamgha-e-Pakistan. Terveydenhuollon lisäksi Kazi vaikutti bengalin kieliliikkeessä ja Bangladeshin sittemmin itsenäistyttyä Pakistanista hän sai valtion tunnustuksen Begum Rokeya Padak (2002) ja siviiliansiomerkin Ekushay Padak (2008).

Zohra Begum Kazi kuoli 7. marraskuuta 2007.

Lähteet
-------

1. 1 2 3 4 5  Shirin Akhtar: Kazi, Zohra Begum *Banglapedia - the National Encyclopedia of Bangladesh*. Viitattu 26.4.2021. (englanniksi)
2. 1 2 3 4  Syedur Rahman: "KAZI, BEGUM ZOHRA", *Historical dictionary of Bangladesh*. The Scarecrow Press, 2010. ISBN 978-0-8108-7453-4. (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* Europeana

 |

 |
**Dinara Kuldaševna Asanova** (ven. Дина́ра Кулда́шевна Аса́нова, 24. lokakuuta 1942 Frunze – 4. huhtikuuta 1985 Murmansk) oli kirgisialaissyntyinen neuvostoliittolainen elokuvaohjaaja.

Asanova työskenteli 1960-luvun alussa Kyrgyzfilmin studiolla ja opiskeli sen jälkeen Mihail Rommin ja Aleksandr Stolperin johdolla Neuvostoliiton elokuvakoulussa VGIK:ssä, josta hän valmistui vuonna 1970. Hän työskenteli Lenfilmillä vuodesta 1974 lähtien.

Ohjaaja tuli tunnetuksi puhdashenkisistä lapsikuvauksistaan *Tikan päätä ei särje* (*Ne bolit golova u djatla*, 1975) ja *Avain kuuluu vain sinulle* (*Kljutš bez prava peredatši*, 1977). Niistä jälkimmäinen sai yleisliittolaisen elokuvafestivaalin ja Moskovan elokuvajuhlien sekä Komsomolin palkinnot. Vuonna 1980 Asanovalle myönnettiin Venäjän SFNT:n ansioituneen taiteilijan arvonimi. Elokuva *Kurittomat* (*Patsany*, 1983) sai Neuvostoliiton valtionpalkinnon ohjaajan kuoleman jälkeen. 

Asanova tunnettiin rohkeana neuvosto-ohjaajana, joka uskalsi tuoda elokuvissa esiin myös yhteiskuntajärjestelmän huonoja puolia, esimerkiksi koululaitoksen kritiikkiä nuorison näkökulmasta. *Helsingin Sanomien* Mikael Fränti luonnehti Asanovaa elokuvan *Kurittomat* esittelyssään 1984: "Dinara Asanova ei peittele ongelmia, ei välttele koviakaan tosiasioita, ei jata kuvaamatta julmuutta ja pahuutta, jos sitä jossain esiintyy."

Asanovan viimeiseksi elokuvaksi jäi *Rakkaani, ainoani* (*Milyi, dorogoi jedinstvennyi...*, 1985), yöllinen tarina 19-vuotiaasta Annasta. Asanova kuoli sydänkohtaukseen keskeneräiseksi jääneen *Neznakomka*-elokuvan kuvauksissa.

Lähteet
-------

1. 1 2  Rollberg, Peter: *Historical Dictionary of Russian and Soviet Cinema*, s. 63. Lanham, Maryland; Toronto; Plymouth, UK: The Scarecrow Press, 2009. ISBN 978-0-8108-6268-5.
2. 1 2 3  *Kino: entsiklopeditšeski slovar*, s. 30. Moskva: Sovetskaja entsiklopedija, 1986.
3. 1 2  Entsiklopedija kino *dic.academic.ru*. Viitattu 23.5.2014. (venäjäksi)
4. ↑  Fränti, Mikael: Kriittinen neuvostofilmi.  *Helsingin Sanomat*, 20.5.1984, s. 99. Näköislehti (maksullinen).
5. ↑  Fränti, Mikael: Rakkaani, ainoani.  *Helsingin Sanomat*, 7.3.1986, s. 49. Näköislehden aukeama (tilaajille).


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Yhdysvallat

 |
|  |
| Henkilöt | 
* Elonet

 |
|  |
| Muut | 
* SNAC

 |

 |
**Vzgljadovo** (ven. Взглядово) on järvi Luoteis-Venäjällä Pihkovan alueen Outovan piirissä.

Maantietoa
----------

Järvi on 850 metriä pitkä, 520 metriä leveä ja sen pinta-ala on 23 hehtaaria. Sen pyöreän muodon rikkoo etelärannasta esiin työntyvä pyöräpäinen niemi. Sen keskisyvyys on 3,8 metriä ja syvin kohta on 7,5 metriä syvä. Järven itärannat ovat suoaluetta, eteläranna peltomaata ja pohjoispuolella sijaitsee asuinalue, joka on Partizanskajan (ven. Партизанская) kylän itäosia. Kylästä lähtee tie Jammin (ven. Ямм) kirkonkylälle viereisen järven Ostrotšenkon (ven. Остроченко) välisen kannaksen yli.

Luontoarvoja
------------

Järvessä elää ainakin hauki, särki, ahven, lahna, kiiski, salakka, pasuri, sorva, ruutana, suutari, made, säyne, mutakala ja rantanuoliainen, sekä jokirapua, jota esiintyy niukasti. Järvellä on mutapohja, mutta eräät sen rannoista ovat hiekkarantoja.

Vesistösuhteita
---------------

Vzgljadovo sijaitsee Dubenkan valuma-alueella ja Dubenka on Želtšan sivujoki. Želtša laskee Peipsijärveen, jonka alue muodostaa Narvanjoen vesistöalueen keskiosan. Peipsijärven laskujoki Narvanjoki jatkaa pohjoiseen päin ja laskee lopuksi Suomenlahteen.

Dubenkan sivujokia tulee eri suunnilta ja järven laskujoki on niistä yksi. Kun Dubenka tulee kylälle pohjoissuunnasta, tulee sivujoki Vzgljadovon kautta idästä. Sivujoki alkaa kuitenkin pohjoisesta Ljadinskij Mohin (ven. Лядинский Мох) itäpuolelta. Järven valuma-alue, joka muodostuu pääasiassa tämän sivujoen valuma-alueesta, on pinta-alaltaan 27,3 neliökilometriä. Sivujoki jatkaa järven läpi ja yhtyy Dubenkaan Partizanskajan kylän keskellä.

Huomautuksia
------------

1. 1 2 3 4 5 6  Kohteen pituus, leveys ja ympäristön kasvillisuus, asutus ja nimistöä on tarkistettu Internetin Google-, Bing-, ACME- tai Yandex-karttapalvelusta käyttäen järven koordinaatteja.
2. ↑  Järven tilavuus on laskettu kertomalla järven pinta-ala sen keskisyvyydellä.

Lähteet
-------

1. 1 2 3 4 5 6 7  Pihkovan alueen järviä (Excel) (arkistoitu, 22.5.2014)  luotu 7.9.2013. pskov.ru:  Pihkovan alueen valtion lupa- ja ympäristöhallintokomitea.  Arkistoitu 30.6.2019. Viitattu 30.5.2020. (venäjäksi)
2. ↑  Kuusinen, M. & Ollikainen, V.: *Venäläis-suomalainen suursanakirja*. Werner Söderström Oy, 1978. ISBN 951-0-00150-3.
3. 1 2 3  Neuvostoajan kartta: Лист O-35-Б, Луга (Luga), 1:200 000, viitattu 30.5.2020
4. 1 2  Pihkovan alueen kartta: sivu 9 (Arkistoitu – Internet Archive), viitattu 30.5.2020
Teletype ASR-33 -teleprintteri.
**Rivieditori** on tietokoneella käytettävä tekstieditori, jollaisia käytettiin ennen kuin kehitettiin näyttöpohjaisia editoreita kuten vi. Rivieditoria käytettiin teleprintterillä (tulostin, jossa on näppäimistö) ilman näyttöä ja ilman mahdollisuutta siirtää kohdistinta dokumentissa.

Rivieditoreissa oli *komentomoodi*, jolla voitiin sijoittaa, poistaa ja muokata (merkkijonon korvaamisella) rivejä, sekä *syöttömoodi*, joka oli ainoa tapa lisätä uutta tekstiä.

Ennen Emacsin kehittämistä Multics-alustalla oli neljä tekstieditoria yleisessä käytössä, joista kaksi oli rivieditoreja: edm ja qedx.

Rivieditoreja
-------------

* ed
* edlin
* QED
* TECO

Lähteet
-------

1. 1 2  Cláudio Ribeiro: Using ed, the Unix line editor *medium.com*.  6.10.2017. Viitattu 14.9.2019. (englanniksi)
2. 1 2  Bernard S. Greenberg: Multics Emacs: The History, Design and Implementation *multicians.org*.  1979, 1996. Viitattu 9.9.2019. (englanniksi)

Aiheesta muualla
----------------

* Native assembler and line editor (englanniksi)
**Michael Nouri** (s. 9. joulukuuta 1945 Washington (DC), Yhdysvallat) on yhdysvaltalainen näyttelijä. 1960-luvulla taiteellisen uransa aloittaneen Nourin roolitehtävät ulottuvat teatterimusikaaleista tieteiselokuviin ja television saippuasarjoihin. Vuonna 1983 hän näytteli miespääosan suositussa *Flashdance*-elokuvassa.

Ura
---

Nouri kävi Emerson Collegen, joka sijaitsee Bostonissa. Sen jälkeen hän työskenteli vakuutusedustajana. Näyttelijän uransa hän aloitti off Broadway -näytelmässä *The Crucible* (1964). Seuraava rooli oli Pat näytelmässä *Forty Carats* (1968). Nourin myöhempiä rooleja ovat muun muassa Hap musikaalissa *Nefertiti* (1977), Cosmo Constantine musikaalissa *Call Me Madam* (2000) ja Aristide Forestier musikaalissa *Can-Can* (2004).

Nouri on näytellyt kymmenissä televisiosarjoissa ja -elokuvissa 1970-luvun puolesta välistä alkaen (*Somerset*, *Beacon Hill*, *Search for Tomorrow*, *The Curse of Dracula*, *Tunteita ja tuoksuja*, *All My Children*).

Nouri näytteli Nick Hurleyn roolin kokoillan tanssielokuvassa *Flashdance* (1983). Hän on näytellyt myös tieteiselokuvissa, kuten *The Hidden* (1987), *Fatal Sky* (1990) ja *Teleios* (2017) sekä draamakomediassa *Lovely & Amazing* (2001). Muita elokuvia ovat muun muassa draamaelokuva *Invincible* (2006), romanttinen komedia *Alex & the List* (2017) ja elämäkerrallinen lännenelokuva *Woman Walks Ahead* (2017).

Lähteet
-------

1. 1 2 3 4 5  Michael Nouri Biography (1945-) Advameg, Inc.. Viitattu 5.4.2023. (englanniksi)
2. 1 2  Michael Nouri (Caleb Cortlandt on All My Children) SheMedia, LLC.. Viitattu 5.4.2023. (englanniksi)
3. ↑  Michael Nouri : performance credits *abouttheartists.com*. Viitattu 5.4.2023. (englanniksi)

Aiheesta muualla
----------------

* Observer: That Guy in Flashdance

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Tšekki
* Alankomaat
* Puola

 |
|  |
| Henkilöt | 
* Elonet

 |

 |
**Pesänjakaja** on tuomioistuimen määräämä osituksen tai perinnönjaon taikka avoliiton purkautumisen jälkeisen omaisuuden erottelun toimittaja.

Pesänjakajan toimittama toimitusositus tai toimitusjako, samoin kuin omaisuuden erottelu ovat yksityisiä siviilioikeudellisia toimituksia. Pesänjakaja ei ole viranomainen, vaan toimii ikään kuin yksityisenä yhden henkilön tuomioistuimena. Toimituksessa jakajalla on yksinomainen toimivalta ratkaista kaikki jakoon tai omaisuuden erotteluun liittyvät kysymykset. Toimituksen kestäessä niistä ei voida käydä erillisiä oikeudenkäyntejä. Suomessa varsinainen tuomioistuin (käräjäoikeus) valvoo pesänjakajan toimintaa siten, että tuomioistuin määrää jakajan toimeensa hakemuksesta, sekä tarvittaessa voi myös erottaa hänet. Muissa maissa pesänjakajan instituutiota ei yleensä ole, vaan näitä asioita koskevan riidan ratkaisu on uskottu myös ensimmäisenä oikeusasteessa tuomioistuimelle. Jos jako toteutetaan omaisuutta myymällä, tarvitsee pesänjakaja tähän tuomioistuimen luvan. 

Pesänjakajan ratkaisu voi tulla tuomioistuimen tutkittavaksi, jos ratkaisuun haetaan muutosta osituksen tai jaon moitekanteella. Tämä moitekanne on nostettava 6kk kuluessa jakokirjan allekirjoittamisesta. 

Pesänjakajaa koskevat lain säännökset löytyvät perintökaaresta.

Kirjallisuutta
--------------

* Aarnio, Aulis & Kangas, Urpo: *Suomen jäämistöoikeus I: Perintöoikeus*. 6. uudistettu painos. Helsinki: Alma Talent, 2016. ISBN 978-952-14-2554-7.
Michael Nazir-Ali vuonna 2009.
**Michael Nazir-Ali** (s. 19. elokuuta 1949 Karachi) on pakistanilais-englantilainen kirkonmies, joka toimi Englannin kirkon Rochesterin piispana 1994–2009.

Nazir-Ali on kotoisin Pakistanista. Hänen isänsä kääntyi kristinuskoon islamista, ja hän kävi katolista koulua Karachissa ja liittyi Pakistanin anglikaaniseen kirkkoon kaksikymmenvuotiaana. Hän opiskeli taloustiedettä, islamin historiaa ja sosiologiaa Karachin yliopistossa sekä Cambridgessä Englannissa. Hän jatkoi myöhemmin teologian opintoja Oxfordissa ja Cambridgessä sekä Australiassa, jossa väitteli tohtoriksi 1983.

Nazir-Ali vihittiin papiksi 1976, ja hän toimi aluksi Karachissa ja Lahoressa. Hän on palvellut Raiwindin piispana Länsi-Punjabissa. Canterburyn arkkipiispa Robert Runcie järjesti hänelle turvapaikan Britanniasta kenraali Zian valtakauden aikana vuonna 1986. Nazir-Ali pääsi Lambethin arkkipiispan apulaiseksi järjestelemään vuoden 1988 Lambethin konferenssia ja jatkoi Southwarkin apulaispiispana. Hänet nimitettiin Rochesterin piispaksi Englantiin 1994, ja vuonna 1999 hän pääsi parlamentin ylähuoneeseen *Lords Spiritualin* edustajana.

Mielipiteiltään Nazir-Ali on konservatiivisempi kuin Rowan Williams, joka oli hänen vastaehdokkaansa Canterburyn arkkipiispan virkaan. Nazir-Ali vastustaa homojen ja lesbojen nimittämistä papeiksi, jolleivät he ole selibaatissa, ja samaa sukupuolta olevien parien siunaamista. Nazir-Ali on ollut usein esillä lehdistössä islamia koskevien lausuntojensa vuoksi. Tammikuussa 2008 hän sanoi, että osa maasta on muuttunut alueiksi, joilla muuta uskontoa tai rotua edustavien on vaikea elää tai työskennellä, ja niille on luotu "islamilainen luonne" esimerkiksi rukouskutsujen vuoksi. Kesäkuun 2008 Standpoint-lehdessä Nazir-Ali sanoi kristinuskon häviön ja 1960-luvulta lähtien lisääntyneiden liberaalien arvojen luoneen moraalisen tyhjiön, jota radikaali islam täyttää. Lokakuussa 2007 hän ilmoitti, ettei osallistu vuoden 2008 Lambethin konferenssiin, koska ei hyväksy Yhdysvaltain episkopaalisen kirkon toimia.

Nazir-Ali erosi piispanvirastaan vuonna 2009 ja ilmoitti siirtyvänsä palvelemaan kirkkoa siellä, missä kristittyjä vainotaan ja missä he ovat vähemmistönä.

Lähteet
-------

1. ↑  Bishop warns of 'Islamic areas' *BBC News*.  6.1.2008.  (englanniksi)
2. ↑  Nazir-Ali, Michael: Breaking Faith With Britain *Standpoint*.  Kesäkuu 2008.  Arkistoitu 16.10.2009.  (englanniksi)
3. ↑   [vanhentunut linkki]

Aiheesta muualla
----------------

* Michael Nazir-Alin viralliset kotisivut (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Saksa
* Israel
* Yhdysvallat
* Alankomaat

 |
|  |
| Henkilöt | 
* UK Parliament

 |
|  |
| Muut | 
* IdRef

 |

 |
**Waldemar Raunio**, sukunimi aik. *Nyman* (1886 – 1947) oli suomalainen näyttelijä ja teatterinjohtaja.

Waldemar Raunio toimi vuonna 1906 perustetun Vaasan Työväen Teatterin ensimmäinä johtajana. Hän siirtyi jo samana vuonna Tampereelle ja oli Tampereen Teatterissa näyttelijänä 1906–1916. Tämän jälkeen Raunio palasi Vaasan Työväen Teatteriin ja tuli takaisin Tampereelle 1926. Raunio oli vielä jonkin aikaa 1920-luvulla Vaasassa teatterinjohtajana ja näyttelijänä. 

Waldemar Raunio esiintyi vuonna 1908 valmistuneessa lyhyessä mykkäelokuvassa Vasikan häntä yhdessä vaimonsa Riikku Raunio-Pakarisen kanssa. Hänellä oli vielä pieni sivuosa huutokaupassa lehmää huutavana isäntänä elokuvassa Suomisen taiteilijat vuonna 1943.

Waldemar Raunio oli naimisissa näyttelijä Frederika Lovisa (Riikku) Pakarisen kanssa.

Julkaisuja
----------

Nimellä *Wald. Raunio*:

* *Naamioimisen opas: näyttämöllä esiintyjille*. Seuranäytelmiä 319. Karisto 1930
* *Yllätyksien päivä: 1-näytöksinen pilailu*. Seuranäytelmiä 455. Karisto 1945

Lähteet
-------

1. 1 2 3 4  Tampereen Teatterimuseon henkilöesittelyt 9.6.2022 : Näyttelijät Waldemar ja Riikku Raunio


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Elonet

 |

 |
Puoluejohtaja Erich Honeckerin kotitalo (talo 11) Waldsiedlungissa.
Alueen ympärysmuuria nykytilassaan.
**Waldsiedlung** oli Berliinin ulkopuolella sijainnut ulkomaailmalta suljettu pieni asuinalue, jossa Itä-Saksan puoluejohtajat asuivat 1960–1980-luvuilla. Se sijaitsi Bernau bei Berlinin alueella lähellä Wandlitzia noin 30 kilometriä Itä-Berliinin keskustasta pohjoiseen.

Waldsiedlung ("Metsälähiö") rakennettiin vuosina 1958–1960 Berliinin ulkopuolelle keskelle metsää, suhteellisen lähelle Liepnitzsee-järveä. Se korvasi Pankowin Majakowskiringin DDR:n puoluejohdon asuinpaikkana, sillä Unkarin kansannousun jälkeen kommunistijohtajat halusivat oman turvallisuutensa vuoksi asua entistä etäämmällä tavallisesta kansasta. Waldsiedlungissa oli 23 asuintaloa SED:n politbyroon jäsenille ja heidän perheilleen. Alueella oli myös asukkaille tarkoitettuja palveluita, kuten uimahalli, ravintola, elokuvateatteri sekä kauppa, jossa myytiin lännestä tuotuja tuotteita. Johtajien asuintalojen muodostaman "sisärenkaan" ympärillä oli palveluhenkilökunnan ja turvallisuuspalvelun tilojen muodostama "ulkorengas". Alueen kokonaispinta-ala oli noin kaksi neliökilometriä.

Waldsiedlungin eristäytyneisyys ja sitä ympäröineet suojamuurit muodostuivat DDR:n johtajien ja kansan välillä olleen kuilun symboleiksi. Kovin ylellisesti DDR:n johto ei tosin muuriensa suojissa elänyt, sillä länsimaisen mittapuun mukaan Waldsiedlung vastasi varustetasoltaan lähinnä keskiluokkaista asuinaluetta. Alueen asukkaat eivät juuri seurustelleet edes toistensa kanssa vapaa-ajallaan. Waldsiedlungin lähelle rakennettiin 1980-luvun alussa ydinsodan varalta 170 huonetta käsittänyt maanalainen bunkkeri, jossa DDR:n johto olisi voinut elää turvallisesti ainakin kaksi viikkoa ydiniskun sattuessa.

Waldsiedlungissa asuivat kolmen vuosikymmenen aikana muun muassa Walter Ulbricht, Erich Honecker, Otto Grotewohl, Willi Stoph, Erich Mielke, Egon Krenz, Friedrich Ebert nuorempi ja Gunter Schabowski. Waldsiedlungin asukkaat joutuivat muuttamaan pois kommunistisen järjestelmän kaatumisen jälkeen joulukuussa 1989. Parin seuraavan kuukauden aikana 50 000 itäsaksalaista kävi siellä tutustumassa oloihin, joissa heidän johtajansa olivat asuneet. Vuodesta 1990 alkaen Waldsiedlungin alue on ollut Brandenburg-Klinik-sairaalan käytössä.

Lähteet
-------

1. 1 2 3  Honeckers Gartenlaube – Besuch in der ehemaligen Waldsiedlung in Wandlitz (saksaksi) DDR Museum blog 13.7.2009. Viitattu 7.9.2014.
2. 1 2 3  Die Pankower Machthaber: Majakowskiring (saksaksi) Viitattu 7.9.2014.
3. ↑  Von der "geheimen" Waldsiedlung Wandlitz... zum erholungs- und kurort (1) (saksaksi) Bernau-Wandsielung. Viitattu 7.9.2014.
4. ↑  Marjaliisa Hentilä ja Seppo Hentilä: *Berliiniin: retkiä lähihistoriaan*, s. 151. 2. uudistettu painos. Kirjapaja, Helsinki 2011.
5. ↑  Teppo Tiilikainen: *Kylmän sodan arvet*, Suomen Kuvalehti 40/2014 (3.10.2014), s. 30.
6. ↑  Von der "geheimen" Waldsiedlung Wandlitz... zum erholungs- und kurort (3) (saksaksi) Bernau-Wandsielung. Viitattu 7.9.2014.

Aiheesta muualla
----------------

* Kuvia tai muita tiedostoja aiheesta **Waldsiedlung** Wikimedia Commonsissa
**Rivka Golani** (aiemmin *Erdesz*; s. 22. maaliskuuta 1946 Tel Aviv, Israel) on kanadalainen alttoviulisti ja kuvataiteilija. Hän aloitti viulunsoiton opintonsa seitsemänvuotiaana ja tuli Alexander Moskowskyn oppilaaksi 18-vuotiaana. Hän siirtyi 21-vuotiaana alttoviuluun, jota hänelle opetti Tel Avivin yliopiston Rubin-musiikkiakatemiassa Ödön Pártos vuosina 1965–1971.

Musiikillisten opintojensa ollessa vielä kesken Golani aloitti toimintansa myös ammattimaisena kuvataiteilijana. Hänen piirrostensa näyttelyitä järjestettiin Kanadassa, Israelissa ja Euroopassa. Hän oli Israelin filharmonikkojen jäsenenä ja esiintyi solistina muidenkin israelilaisorkesterien kanssa ennen muuttamistaan Kanadaan vuonna 1974. Kanadan kansalaisuuden hän sai vuonna 1983. Hän opetti maassa 1970–1980-luvuilla muiden muassa Mary Carol Nugentia, Beverley Spottonia ja Kent Teepleä. Vuonna 1987 hän asettui Lontooseen silloisen aviomiehensä, kapellimestari Thomas Sanderlingin kanssa. Hän palasi kuitenkin usein Kanadaan pitämään konsertteja.

Golani on esiintynyt laajalti resitalistina sekä eri orkesterien solistina ja välillä kamarimusiikkiesityksissä. Hän on tulkinnut muiden muassa William Waltonin, Robin Hollowayn (kantaesitys, 1985) ja Edward Elgarin konsertot. Erityisesti häntä varten oli vuoteen 2003 mennessä myös sävelletty kolmattasataa teosta, joihin kuului vähintään 39 konserttoa. Vuonna 2009 Golani nimitettiin Canadian Music Centren lähettilääksi musiikillisten ansioidensa johdosta.

Lähteet
-------

1. 1 2 3  The Canadian Encyclopedia: Rivka Golani


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Tšekki

 |
|  |
| Taiteenala | 
* MusicBrainz

 |
|  |
| Muut | 
* Europeana
* SNAC

 |

 |
**KV20** on Thutmosis I:n ja Hatšepsutin hauta Kuninkaiden laaksossa Uuden valtakunnan 18. dynastian ajalta. Se saattaa olla Kuninkaiden laakson haudoista vanhin, ja sillä on erikoinen, kaareutuva muoto.

Haudasta on löydetty hautakalusteita, astioita, koruja ja veistoksia. Haudan alaosan käytävät ovat romahtaneet ja vuoden 1994 tulva täytti hautakammion kiviromulla. Suuri lepakkoyhdyskunta asui vuosia haudassa.

Tutkimuksen historia
--------------------

* Napoleonin retkikunta (1799): kartoitus
* Giovanni Battista Belzoni (1817): kartoitus
* James Burton (1825): kaivaukset ja kartoitus
* Carl Richard Lepsius (1844–1845): kartoitus
* Howard Carter (1903–1904): kaivaukset

Lähteet
-------

1. 1 2 3 4 5 6 7 8 9 10  KV 20 (Thutmes I and Hatshepsut) Theban Mapping Project.  Arkistoitu 12.7.2010. Viitattu 26.7.2017.

Aiheesta muualla
----------------

* Kuvia tai muita tiedostoja aiheesta **KV20** Wikimedia Commonsissa

  

Kuninkaiden laakson haudat
KV1 · KV2 · KV3 · KV4 · KV5 · KV6 · KV7 · KV8 · KV9 · KV10 · KV11 · KV12 · KV13 · KV14 · KV15 · KV16 · KV17 · KV18 · KV19 · KV20 · KV21 · KV22 · KV23 · KV24 · KV25 · KV26 · KV27 · KV28 · KV29 · KV30 · KV31 · KV32 · KV33 · KV34 · KV35 · KV36 · KV37 · KV38 · KV39 · KV40 · KV41 · KV42 · KV43 · KV44 · KV45 · KV46 · KV47 · KV48 · KV49 · KV50 · KV51 · KV52 · KV53 · KV54 · KV55 · KV56 · KV57 · KV58 · KV59 · KV60 · KV61 · KV62 · KV63 · KV64 · KV65 · KVA · KVF
**Sputnik 4** oli neuvostoliittolainen satelliitti, joka toimi miehitetyn Vostok-avaruusaluksen teknologiakokeena. Alus oli tyypiltään Vostok 1KP -prototyyppi eikä siinä ollut lämpökilpeä. Aluksessa oli kuitenkin paluuraketit joiden oli tarkoitus ohjata alus hallittuun ilmakehäpaluuseen.

Aluksen hyötykuormana oli paineistetussa Vostok-kapselissa tieteellisiä sensoreita, televisiokamera sekä ihmisnukke. Lennon tarkoitus oli testata Vostok-järjestelmien kelpoisuutta miehitettyyn lentoon ja mukana oli myös nauhuri, joka toisti lennon aikana ihmisen puhetta radiojärjestelmien riittävyyden testaamiseksi. Näitä signaaleja vastaanotettiin monessa paikassa ympäri maailmaa, mikä sai jotkut tahot erheellisesti luulemaan että kyseessä oli miehitetty lento ja se on edelleen suosittu salaliittoteoria.

Lähestyttäessä paluurakettien käynnistystä havaitsivat jotkut lennonvalvojat ongelmia aluksen automaattisessa infrapuna-asennonhallintajärjestelmässä vikoja, eikä lennonjohdossa oltu varmoja pystyisikö alus määrittämään itselleen oikean asennon paluurakettien polttoa varten. Lennonvalvojat halusivat käyttää auringon paikannukseen perustunutta varajärjestelmää, mutta ensisijaisen järjestelmän suunnitellut insinööri vastusti suunnitelmaa ja lentoa jatkettiin alkuperäisen suunnitelman mukaisesti.

Kuten lennonvalvojat olivat epäilleetkin, oli alus väärässä asennossa, kun sille lähetettiin komento käynnistää jarrumoottorit ja ilmakehään ohjaamisen sijaan poltto nostikin aluksen kiertorataa. Tämän jälkeen Vostok-kapseli erkaantui muusta aluksesta kuten normaalissa paluussa, jonka jälkeen kapselin elossapitojärjestelmät jatkoivat toimintaansa. Näin ollen epäonnistuneesta paluusta huolimatta lento todisti Vostok-kapselin kykenevän miehitettyyn kiertoratalentoon. Paluujärjestelmän toimintavian vuoksi tulevien lentojen kiertoradat suunniteltiin niin että paluujärjestelmästä huolimatta ohjautuisivat alukset kymmenen päivän kuluttua turvalliseen ilmakehään paluuseen.

Sputnik 4 paloi lopulta hallitsemattomasti ilmakehässä yli kaksi vuotta myöhemmin. Ainoa paluusta selvinnyt osa oli putosi keskelle Manitowocin pääkatua Wisconsinissa Yhdysvalloissa.

Lähteet
-------

1. ↑  lostcosmonauts.com, 21.3.1999 An interview with Gian Battista Judica Cordiglia (Arkistoitu – Internet Archive)
2. ↑  Space History Notes The flight of Sputnik-4
3. ↑  roadsideamerica.com Sputnik Crashed Here

Vostok-ohjelma

* Sputnik 4
* Sputnik 5
* Sputnik 6
* Sputnik 9
* Sputnik 10
* Vostok 1
* Vostok 2
* Vostok 3
* Vostok 4
* Vostok 5
* Vostok 6
KV34
**KV34** on Thutmosis III:n hauta Kuninkaiden laaksossa. Hauta ajoittuu Uuden valtakunnan 18. dynastian aikaan, mutta sitä on käytetty lisäksi myöhäiskaudella.

Haudasta on löydetty muun muassa muumioita, eläinten jäännöksiä, tulentekovälineitä, amuletteja, veistoksia, hautakalusteita ja astioita. Vuonna 1994 tulvavesi valui haudan kaivon pohjalle, jossa se imeytyi hiekkaan ja lisäsi haudan kosteutta.

Tutkimuksen historia
--------------------

* Tarkastaja Hosni (1898): löytö
* Victor Loret (1898): kaivaukset
* Georges Daressy (1898–1899): kaivaukset
* Paul Bucher (1932): valokuvaus

Lähteet
-------

1. 1 2 3 4 5 6 7 8 9 10  KV 34 (Thutmes III) Theban Mapping Project.  Arkistoitu 4.3.2016. Viitattu 29.7.2017.

Aiheesta muualla
----------------

* Kuvia tai muita tiedostoja aiheesta **KV34** Wikimedia Commonsissa

  

Kuninkaiden laakson haudat
KV1 · KV2 · KV3 · KV4 · KV5 · KV6 · KV7 · KV8 · KV9 · KV10 · KV11 · KV12 · KV13 · KV14 · KV15 · KV16 · KV17 · KV18 · KV19 · KV20 · KV21 · KV22 · KV23 · KV24 · KV25 · KV26 · KV27 · KV28 · KV29 · KV30 · KV31 · KV32 · KV33 · KV34 · KV35 · KV36 · KV37 · KV38 · KV39 · KV40 · KV41 · KV42 · KV43 · KV44 · KV45 · KV46 · KV47 · KV48 · KV49 · KV50 · KV51 · KV52 · KV53 · KV54 · KV55 · KV56 · KV57 · KV58 · KV59 · KV60 · KV61 · KV62 · KV63 · KV64 · KV65 · KVA · KVF
**KV28** on tunnistamattoman henkilön hauta Kuninkaiden laaksossa Uuden valtakunnan 18. dynastian ajalta. Sieltä löydettyjen keramiikan palasten perusteella se olisi louhittu Thutmosis IV:n hallintokaudella.

Hautaa on kartoittanut John Gardner Wilkinson vuosina 1825–1835. Donald Ryan suoritti haudassa kaivauksia vuonna 1990. Hauta on hyvässä kunnossa. Sieltä on löydetty muumioiden kääreitä, ihmisen jäänteitä ja hautakalusteita.

Lähteet
-------

1. 1 2 3 4 5 6 7 8 9  KV 28 (Unknown) Theban Mapping Project.  Arkistoitu 11.5.2008. Viitattu 28.7.2017.

Aiheesta muualla
----------------

* Kuvia tai muita tiedostoja aiheesta **KV28** Wikimedia Commonsissa

  

Kuninkaiden laakson haudat
KV1 · KV2 · KV3 · KV4 · KV5 · KV6 · KV7 · KV8 · KV9 · KV10 · KV11 · KV12 · KV13 · KV14 · KV15 · KV16 · KV17 · KV18 · KV19 · KV20 · KV21 · KV22 · KV23 · KV24 · KV25 · KV26 · KV27 · KV28 · KV29 · KV30 · KV31 · KV32 · KV33 · KV34 · KV35 · KV36 · KV37 · KV38 · KV39 · KV40 · KV41 · KV42 · KV43 · KV44 · KV45 · KV46 · KV47 · KV48 · KV49 · KV50 · KV51 · KV52 · KV53 · KV54 · KV55 · KV56 · KV57 · KV58 · KV59 · KV60 · KV61 · KV62 · KV63 · KV64 · KV65 · KVA · KVF
*Tämä artikkeli käsittelee professoria. Näyttelijä Markku Lukasta on eri artikkeli.*
**Markku Juhani Lukka** (s. 28. syyskuuta 1946 Loimaa) on Lappeenrannan teknillisen yliopiston sovelletun matematiikan professori emeritus, joka toimi pitkään yliopiston rehtorina.

Henkilöhistoria
---------------

Lukka syntyi Kaarlo Lukan ja Elsa Maria Liekarin perheeseen. Hän tuli ylioppilaaksi Loimaan yhteiskoulusta 1964, suoritti Turun yliopistossa filosofian kandidaatin tutkinnon 1969 ja lisensiaatin tutkinnon 1971 ja väitteli siellä filosofian tohtoriksi 1971. Sotilasarvoiltaan Lukka on reservin majuri. Eläkkeelle jäätyään Lukka innostui maalaamisesta ja on muun muassa pitänyt teoksistaan taidenäyttelyn aviovaimonsa Leena Sjöblomin kanssa. Hän oli aiemmin, vuodesta 1971 alkaen, naimisissa professori Anita Lukan kanssa tämän kuolemaan saakka. Heidän poikansa on Tuomas Lukka.

Ammattiura
----------

Lukka toimi Turun yliopistossa eri tehtävissä 1968–1971, Suomen Akatemian tutkimusassistenttina ja samalla Turun yliopiston assistenttina hän työskenteli 1972–1974. Sovelletun matematiikan lehtori ja vs. apulaisprofessori Turun yliopistossa hän oli 1974–1975 ja sitten Lappeenrannan teknillisen korkeakoulun matematiikan ja sovelletun matematiikan apulaisprofessori 1976–1996, tietojenkäsittelyopin vs. apulaisprofessori 1985–1986, vs. professori 1990–1991 ja sovelletun matematiikan professori vuodesta 1997. Lukka toimi korkeakoulun hallituksen ja opetus- ja tutkimusneuvoston jäsenenä, laitosjohtajana sekä vararehtorina ennen vuonna 1998 alkanutta rehtorin kauttaan.

Lähteet
-------

1. 1 2 3 4  Autio, Veli-Matti: *Suomen professorit. Finlands professorer*, s. 365. Professoriliitto, 2000. ISBN 951-95189-6-7.
2. ↑  Heli Karttunen: Ilkka Pöyhönen LTY:n rehtoriksi  31.1.2008. Etelä-Saimaa.  Arkistoitu 24.9.2015. Viitattu 1.5.2017.
3. ↑  Riina Nokso-Koivisto: Markku Lukka ja Leena Sjöblom jakavat arjen ja intohimon taiteeseen  12.7.2016. Etelä-Saimaa.  Arkistoitu 12.10.2017. Viitattu 1.5.2017.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Tieteilijät | 
* MathSciNet
* Mathematics Genealogy Project
* zbMATH

 |

 |
**Acta Philosophica Fennica** on Suomen filosofisen yhdistyksen
tiedejulkaisu, joka julkaisee pääasiassa tieteellisiä filosofisia artikkeleita. Julkaisu on ilmestynyt vuodesta 1935. Sen nykyinen päätoimittaja on Ilkka Niiniluoto, ja sen toimituskuntaan kuuluvat Timo Airaksinen, Leila Haaparanta, Risto Hilpinen, Simo Knuuttila ja Gabriel Sandu.

*Acta Philosophica Fennica* on tarkoitettu yhdistyksen kansainväliseksi julkaisusarjaksi, siinä missä yhdistyksen toinen julkaisu *Ajatus* on suunnattu pääasiassa suomalaiselle yleisölle. Julkaistut artikkelit ovat nykyisin pääasiassa englanninkielisiä, mutta aiemmin julkaisussa on ilmestynyt paljon muun muassa saksankielisiä artikkeleita.

Julkaisu ilmoittaa, että sen alaan kuuluvat kaikki filosofiset perinteet, mutta se on keskittynyt ennen kaikkea suomalaisten filosofien ja heidän inspiroimansa ajattelun esittelyyn. Viime aikoina julkaisu on ilmestynyt yhdestä kolmeen kertaan vuodessa.

Katso myös
----------

* *Ajatus*-vuosikirja

Lähteet
-------

1. 1 2  Acta Philosophica Fennica Suomen filosofinen yhdistys. Viitattu 8.2.2008.
2. ↑  Pihlström, Sami: 80 vuotta Ajatuksia: Poimintoja Suomen Filosofisen Yhdistyksen vuosikirjan historiasta.  *Ajatus*, 2006, nro 63, s. 53–75.

Aiheesta muualla
----------------

* *Acta Philosophica Fennica*. Suomen filosofinen yhdistys.
Hautakammio KV35:ssä
**KV35** on Amenhotep II:n hauta Kuninkaiden laaksossa. Se ajoittuu Uuden valtakunnan 18. dynastiaan. Hautaa on käytetty myös kolmannen välikauden 21. dynastian aikaan.

Haudan löysi Victor Loret vuonna 1898. Hautaa on valokuvannut Paul Bucher vuonna 1932 ja hautakirjoitusten tulkintaa suoritti Erik Hornung vuosina 1982–1992. Haudan kunto on hyvä. Sieltä on löydetty muun muassa muumioita, vaatteita, ruokaa, koruja, veistoksia, hautakalusteita, kasvien jäänteitä, astioita, aseita ja papyryksia.

Lähteet
-------

1. 1 2 3 4 5 6 7 8 9  KV 35 (Amenhetep II) Theban Mapping Project.  Arkistoitu 2.8.2018. Viitattu 29.7.2017.

Aiheesta muualla
----------------

* Kuvia tai muita tiedostoja aiheesta **KV35** Wikimedia Commonsissa

  

Kuninkaiden laakson haudat
KV1 · KV2 · KV3 · KV4 · KV5 · KV6 · KV7 · KV8 · KV9 · KV10 · KV11 · KV12 · KV13 · KV14 · KV15 · KV16 · KV17 · KV18 · KV19 · KV20 · KV21 · KV22 · KV23 · KV24 · KV25 · KV26 · KV27 · KV28 · KV29 · KV30 · KV31 · KV32 · KV33 · KV34 · KV35 · KV36 · KV37 · KV38 · KV39 · KV40 · KV41 · KV42 · KV43 · KV44 · KV45 · KV46 · KV47 · KV48 · KV49 · KV50 · KV51 · KV52 · KV53 · KV54 · KV55 · KV56 · KV57 · KV58 · KV59 · KV60 · KV61 · KV62 · KV63 · KV64 · KV65 · KVA · KVF
**Acta Print** on kirjapainoyhtiö, joka painaa yli puolet Suomen aikakauslehdistä. Se muodostettiin WSOY:n graafisen laitoksen Porvoon lehtipainoista, jotka siirrettiin Acta Printille 1. toukokuuta 1998. Acta Printin omistivat puoliksi WSOY sekä Otava. Vuonna 1999 Acta Printin liiketoiminta myytiin Editalle, jolloin siitä tuli Edita Acta Oy. Vuonna 2003 lakkautti Acta Print lehtipainon Porvoon Tarmolassa. Edita Actaan liitettiin Alprintin Raholan lehtipainolaitos Tampereelta, jolloin yrityksestä tuli jälleen Acta Print Oy. Raholan lehtipainolaitos tuotti Alprintille 36 prosentin omistusosuuden yhtiöön Editan osuuden ollessa 64 prosenttia. Entinen Otavan Kivenlahden syväpaino jäi edellisille omistajille Acta Print Kivenlahti Oy:nä. Kivenlahden syväpaino lakkautettiin kannattamattomana.

Lakkautetun entisen WSOY:n graafisen laitoksen Porvoon lehtipainon tiloihin tuli kuitenkin jälleen kirjapainotoimintaa, kun Alprintin Hyvinkään toiminnot siirrettiin Tarmolaan 2004 lopulla. Alprint meni konkurssiin talvella 2007–2008.

Acta Printin aikakauslehtiliiketoiminnot, entinen Alprintin Raholan offset-lehtipaino ja Hietalahden konttoritoiminnot siirtyivät 2007 Forssan Kirjapainon tytäryhtiölle, Forssan Kustannus Oy:lle.

Lähteet
-------

1. ↑   [vanhentunut linkki]
2. ↑   (Arkistoitu – Internet Archive)
3. ↑   (Arkistoitu – Internet Archive)
4. 1 2   [vanhentunut linkki]
5. ↑
6. ↑
7. ↑  Painojen ylikapasiteetti iskee: Acta Print lopettaa Kivenlahden syväpainon (Arkistoitu – Internet Archive), Mediaviikko 25.5.2007, viitattu 4.12.2014.
**Václav Svěrkoš** (s. 1. marraskuuta 1983 Třinec) on tšekkiläinen jalkapalloilija, joka edustaa Ranskan pääsarjatasolla pelaavaa FC Sochaux'ta. 184 senttimetriä pitkän Svěrkošin pelipaikka on hyökkääjä.

Seurajoukkueura
---------------

Svěrkoš aloitti ammattilaisuransa kotimaassaan FC Baník Ostravan joukkueessa vuonna 2001. Hän esiintyi seuran paidassa 26 liigaottelussa ja teki kunnioitettavat 14 maalia. Esitykset pantiin merkille Saksassa ja 2003 Svěrkoš siirtyi Borussia Mönchengladbachiin. Debyyttikaudellaan Ewald Lienenin luotsaamassa Gladbachissa Svěrkoš oli joukkueen tähti ja yhdeksällä maalillaan hän oli seuran kauden paras maalintekijä. Seuraavalla kaudella Gladbach taisteli putoamista vastaan ja Svěrkoš oli seitsemällä maalillaan tärkeä lenkki joukkueen säilymisen kannalta. Henkilökohtaisen elämän ongelmat kuitenkin vaikuttivat Svěrkošin esiintymisiin pelikentällä ja hän haki vauhtia uralleen Hertha Berlinistä. 

Kaudeksi 2006/07 Svěrkoš palasi Gladbachiin, muttei onnistunut vakiinnuttamaan paikkaansa seuran kokoonpanossa. Tammikuussa 2007 hän siirtyi FK Austria Wieniin, josta surkean kevätkauden jälkeen takaisin kotimaahansa ja Baník Ostravaan. Tšekissä Svěrkoš löysi jälleen peli-ilon ja voitti kaudella 2007/08 Tšekin liigan maalikuninkuuden 15 osumallaan. Svěrkoš oli jälleen palannut ja hän nousi mukaan myös Tšekin maajoukkeuryhmään. 

Tammikuussa 2009 Svěrkoš siirtyi Baník Ostravasta Ranskan Ligue 1:ssä putoamistaisteluun pudonneen FC Sochaux'n paitaan. Sochaux'ssa Svěrkošin loistovire on saanut jatkoa ja hänen avullaan seura on parantanut pelillistä esitystä ja noussut taistelemaan tosissaan sarjapaikasta. Päävalmentaja Francis Gillot on ylistänyt Svěrkošin taitoja ja pitää häntä yhtenä joukkueensa tärkeimmistä pelaajista.

Maajoukkueura
-------------

Tšekin maajoukkueessa Svěrkoš on pelannut kolme ottelua, joissa hän on tehnyt yhden maalin – 2008 EM-kisojen avausottelussa Sveitsiä vastaan. Maali jäi ottelun voittomaaliksi ollen samalla kisojen ensimmäinen.

### Maalit

| # | Päivämäärä | Kenttä | Vastustaja | Maali | Tulos | Kilpailu |
| --- | --- | --- | --- | --- | --- | --- |
| 1. | 7. kesäkuuta 2008 | St. Jakob-Park, Basel, Sveitsi |  Sveitsi | **1**-0 | 1-0 | EM-kilpailut 2008 |

Lähteet
-------

1. ↑  Sverkos talent key to Sochaux survival

Tšekin joukkue – Jalkapallon EM-kilpailut 2008
1 Čech |
2 Grygera |
3 Polák |
4 Galásek |
5 Kováč |
6 Jankulovski |
7 Sionko |
8 Fenin |
9 Koller |
10 Svěrkoš |
11 Vlček |
12 Pospěch |
13 Kadlec |
14 Jarolím |
15 Baroš |
16 Blažek |
17 Matějovský |
18 Sivok |
19 Skácel |
20 Plašil |
21 Ujfaluši |
22 Rozehnal |
23 Zítka |
Valmentaja Brückner